Euroopa Liidu Teataja L 194 , 01/08/2003 Lk 0089 - 0091



Komisjoni otsus, 31. juuli 2003, millega muudetakse otsust 94/85/EÜ värske kodulinnuliha impordi kohta ja otsust 2000/609/EÜ värske silerinnaliste lindude liha impordi tervisekaitsenõuete kohta seoses Botswanaga (teatavaks tehtud numbri K(2003) 2755 all) (EMPs kohaldatav tekst) (2003/573/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ värske linnuliha ühendusesisest kaubandust ja kolmandatest riikidest importimist reguleerivate loomatervishoiunõuete kohta, [1] viimati muudetud direktiiviga 1999/89/EÜ, [2] eriti selle artikli 9 lõiget 1, ning arvestades järgmist: (1) Komisjoni otsuses 94/85/EÜ, [3] viimati muudetud otsusega 2001/733/EÜ, [4] kehtestatakse kolmandate riikide loetelu, millest on lubatud importida värsket kodulinnuliha. (2) Komisjoni otsuses 2000/609/EÜ, [5] viimati muudetud otsusega 2000/782/EÜ, [6] kehtestatakse tehistingimustes peetud silerinnaliste lindude liha impordi loomatervishoiu- ja tervisekaitsenõuded ning veterinaarsertifitseerimise kord. (3) Komisjoni 2001. aasta mais Botswanasse tehtud kontrollkäik on näidanud, et Botswanas on silerinnaliste lindude tervisliku seisundi kontrollimiseks olemas piisavalt hästi struktureeritud ja korraldatud veterinaarteenistused. Botswana õigusaktid ei sisaldanud siiski täielikult klassikalisest lindude katkust ametlikult teatamise nõuet. (4) Botswana on muutnud oma õigusakte, tagamaks et klassikalisest lindude katkust tuleb teatada pädevale ametiasutusele. (5) Seetõttu tuleks muuta komisjoni otsust 94/85/EÜ, lisades Botswana loetellu selle lisas. Selguse huvides tuleks see lisa tervikuna asendada. (6) Otsuse 94/85/EÜ lisa peab selgelt määratlema, et Botswanal on luba üksnes silerinnaliste lindude liha jaoks. (7) Ühtlasi tuleks muuta otsuse 2000/609/EÜ I lisa, lisades Botswana lubatud riikide nimekirja, kellel on lubatud eksportida tehistingimustes peetud silerinnaliste lindude liha Euroopa Liitu. Selguse huvides tuleks see lisa tervikuna asendada. (8) Botswana tervishoiu olukorra tõttu seoses Newcastle’i haigusega peaks otsuse 2000/609/EÜ I lisa selgelt määratlema, et tehistingimustes peetud silerinnaliste lindude liha impordi puhul Botswanast tuleb kasutada näidissertifikaati B. (9) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/85/EÜ lisa asendatakse käesoleva otsuse I lisaga. Artikkel 2 Otsuse 2000/609/EÜ I lisa asendatakse käesoleva otsuse II lisaga. Artikkel 3 Käesolev otsus on adresseeritud liikmesriikidele. Brüssel, 31. juuli 2003 Komisjoni nimel komisjoni liige David Byrne [1] EÜT L 268, 24.9.1991, lk 35. [2] EÜT L 300, 23.11.1999, lk 17. [3] EÜT L 44, 17.2.1994, lk 31. [4] EÜT L 275, 18.10.2001, lk 17. [5] EÜT L 258, 12.10.2000, lk 49. [6] EÜT L 309, 9.12.2000, lk 37. -------------------------------------------------- I LISA " “LISA Import selles loetelus olevatest riikidest peab vastama asjaomastele loomatervishoiu- ja tervisekaitsenõuetele ISO kood | Riik | Värske kodulinnuliha | Erimärkused | AR | Argentiina | X | | AU | Austraalia | X | | BG | Bulgaaria | X | | BR | Brasiilia | X | | BW | Botswana | X | Üksnes silerinnaliste lindude liha | CA | Kanada | X | | CH | Šveits | X | | CL | Tšiili | X | | CN | Hiina (Rahvavabariik) | X | | CY | Küpros | X | | CZ | Tšehhi Vabariik | X | | HR | Horvaatia | X | | HU | Ungari | X | | IL | Iisrael | X | | IS | Island | X | | KR | Korea (Vabariik) | X | | LV | Läti | X | | LI | Leedu | X | | MG | Madagaskar | X | | MT | Malta | X | | MY | Malaisia | X | Üksnes poolsaare lääneosa | NA | Namiibia | X | Üksnes silerinnaliste lindude liha | NZ | Uus-Meremaa | X | | PL | Poola | X | | RO | Rumeenia | X | | SI | Sloveenia | X | | SK | Slovaki Vabariik | X | | TH | Tai | X | | TN | Tuneesia | X | | TR | Türgi | X | | US | Ameerika Ühendriigid | X | | UY | Uruguay | X | | ZA | Lõuna-Aafrika | X | Üksnes silerinnaliste lindude liha | ZW | Zimbabwe | X | Üksnes silerinnaliste lindude liha | " -------------------------------------------------- II LISA " “I LISA Loetelu kolmandatest riikidest või kolmandate riikide osadest, millel lubatakse eksportida tehistingimustes peetavate silerinnaliste lindude liha Euroopa Liitu ISO kood | Riik | Territooriumi osad | Kasutatav näidissertifikaat (A või B) | AR | Argentiina | | A | AU | Austraalia | | A | BG | Bulgaaria | | A | BR-1 | Brasiilia | Osariigid Rio Grande do Sul, Santa Catarina, Paraná, São Paulo ja Mato Grosso do Sul | A | BW | Botswana | | B | CA | Kanada | | A | CH | Šveits | | A | CL | Tšiili | | A | CY | Küpros | | A | CZ | Tšehhi Vabariik | | A | HR | Horvaatia | | A | HU | Ungari | | A | IL | Iisrael | | A | LI | Leedu | | A | NA | Namiibia | | B | NZ | Uus-Meremaa | | A | PL | Poola | | A | RO | Rumeenia | | A | SI | Sloveenia | | A | SK | Slovakkia | | A | TH | Tai | | A | TN | Tuneesia | | A | US | Ameerika Ühendriigid | | A | ZA | Lõuna-Aafrika | | B | ZW | Zimbabwe | | B | " --------------------------------------------------